text: أنا من وجهة نظري عندي مدة نسمع في هالخبر يدور وخليوني نفرغ قلبي انتداب العابدي والقربي خطوة كبيرة تحسب للهيئة المديرة لكن عودة سي زعيم خطوة تحسب عليهم ان شاءالله مايعملوهاش الغلطة لعدة اسباب 1- حسب مانعرف مالعب حتى ماتش ملي مشا = مستواه نقص بدنيا وفنيا وماعندو مايزيد حاليا للترجي 2- اذا بش يجي وبش يلعب بش يفك بلاصة احد الشبان الي يلعبو توا والي هوما مستقبل الفريق في الموسم القادم والي بعدو وهوما الي بش ينفعونا شنيا فايدتنا يجي يلعب 6 شهور ويمشي ويفك بلاصة واحد خير منو ويحطو في البنك 3-اذا بش يجي وبش يقعد بناك زايد شهرية تتصرف عليه فساد فلوس بكل بساطة 4- الفريق قاعد في طور البناء والتكوين بالشبان الي عنا والانتدابات وعودة كمال زعيم ستشكا اكيد خطوة للوراء وستضر الفريق 5- ماننساوش الي السيد هذا بعد ماكان الابن المددل للترجي من مدربين لجماهير وجماهير الترجي على صعبها مع كل اللاعبين كمال زعيم كان دائما يحضى بالحب والتشجيع حتى في فترات فراغه بعد كل هذا الدلال يجي سيادته يوفى الكونترا متاعو يمشي من غير مايفيد جمعيتو لا بفرنك لا بزوز وخلانا في نصف نهائي كاس تونس حب يمشي يحترف من راسو يتحمل مسؤوليته وحده في النجاح او الفشل الترجي اكبر منو ومن غيرو والدليل انو الترجي في الطليعة وهو الان في الحضيض في بلغراد ولا منعرش وين ورغم ذلك لم نتحدث وكنا ارقى منه ومن تصرفه وقلنا ربي يوجهو خير وربي يوفقو وطوينا الصفحة بحلوها ومرها ... شخصيا كمال زعيم كيف الجماهير الكل معندي حتى شي ضدو ولكنها فترة وتعدات والحمدالله غيابه لم يترك اثر وعودته اكبر غلطة احترافه بطريقة فيها نكران للجميل لجمعيته ولجماهيره فليتحمل مسؤولية قراره وفشله الان واخيرا لا اعتتقد ان الترجي بحاجة لخدماته الان فلم يعد لكمال زعيم مكان في ترجي 2009 للاسف كل مانتمناه ان لا يعود كمال زعيم وان تكون مجرد اشاعات وان عاد ان شاءالله الجماهير الي دللته سابقا تعمل معاه الواجب اليوم